S.A. nasionale nommer: 564 
Spesie: C. spicata
Die boom is stewig en het 'n ronde, spreidende kroon. Die aantreklike blare groei aan die einde van dik takke en vorm geronde koppe. Die spesienaam spicata verwys na die raseme waaraan die blomme gedra word. Die blare van die Cussonia spicata is dubbelhandvormig saamgestel, en groener van kleur as byvoorbeeld die blare van die Hoëveldkiepersol (Cussonia paniculata) wat grys is en enkelhandvormig saamgestel is.
Dit word vanaf Kaapstad kuslangs aangetref tot noord van die Vaalrivier. Dit is ook inheems aan die ooste van Zimbabwe, Mosambiek, Zambië en dele van tropiese Afrika. Waar olifante voorkom is dit 'n gewilde voedingsplant. In die bosse by Kurisa Moya Nature Lodge naby Houtbosdorp in Limpopo groei 'n groot eksemplaar wat sedert 2013 amptelike beskerming geniet.
↑ "iScanTree: Cussonia spicata – Kiepersol / Common cabbage tree". Besoek op 7 Mei 2017.
↑ Hankey, Andrew (Desember 2004). "Cussonia spicata Thunb.". plantzafrica.com. SANBI. Besoek op 7 Desember 2015.
Ontsluit van "https://af.wikipedia.org/w/index.php?title=Kiepersol&oldid=1803981"
Die bladsy is laas op 10 September 2018 om 02:46 bygewerk.